CELEX: 62017TA0543
Language: hr
Date: 2019-06-06 00:00:00
Title: predmet T-543/17: Presuda Općeg suda od 6. lipnja 2019. — EIB protiv Sirije („Arbitražna klauzula — Ugovor o zajmu ‚Syrian Healthcare’ br. 21595 — Neispunjenje ugovora — Povrat predujmljenih iznosa — Zatezne kamate — Postupak zbog ogluhe”)

19.8.2019   
            
            
               HR
            
            
               Službeni list Europske unije
            
            
               C 280/35
            
         
      Presuda Općeg suda od 6. lipnja 2019. — EIB protiv Sirije
      (predmet T-543/17) (1)
      
      („Arbitražna klauzula - Ugovor o zajmu ‚Syrian Healthcare’ br. 21595 - Neispunjenje ugovora - Povrat predujmljenih iznosa - Zatezne kamate - Postupak zbog ogluhe”)
      (2019/C 280/50)
      Jezik postupka: engleski
      
         Stranke
      
      
         Tužitelj: Europska investicijska banka (zastupnici: u početku P. Chamberlain, T. Gilliams, F. Oxangoiti Briones i J. Shirran, a zatim F. Oxangoiti Briones, J. Klein i J. Shirran, agenti, uz asistenciju D. Artsa, odvjetnika, i T. Cuswortha, solicitora)
      
         Tuženik: Sirijska Arapska Republika
      
         Predmet
      
      Tužba na temelju članka 272. UFEU-a kojom se traži da se Sirijskoj Arapskoj Republici naloži plaćanje iznosa koje duguje s osnova ugovora o zajmu „Syrian Healthcare” br. 21595, uvećanih za zatezne kamate.
      
         Izreka
      
      
                  1.
               
               
                  
                     Sirijskoj Arapskoj Republici nalaže se platiti Europskoj uniji, koju zastupa Europska investicijska banka (EIB), iznose od 62 646 209,04 eura i 3 582 381,15 američkih dolara (USD).
                  
               
            
                  2.
               
               
                  
                     Navedeni iznosi uvećavaju se za zatezne kamate, obračunate na način predviđen člankom 3, stavkom 2, Ugovora o zajmu „Syrian Healthcare” br. 21595, zaključenog između EIB-a i Sirijske Arapske Republike 15. lipnja 2002. izmijenjenog 17. listopada i 29. studenoga 2007., na iznose glavnog potraživanja i ugovornih kamata, od 9. kolovoza 2017. do dana isplate.
                  
               
            
                  3.
               
               
                  
                     Tužba se u preostalom dijelu odbija.
                  
               
            
                  4.
               
               
                  
                     Sirijskoj Arapskoj Republici nalaže se snošenje troškova postupka.
                  
               
            
         (1)  SL C 369, 30. 10. 2017.